Diari Oficial de la Generalitat Valenciana


Sumari del DOGV 8209, del 10-01-2018 (2017/11538)

Notificació de la sentència dictada en el procediment divorci contenciós número 889/2017.
-----------------------------------------------------------------------------------------

### Dades del document

Número de DOGV
:   8209

Data del DOGV
:   10-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11432


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment divorci contenciós número 889/2017. [2017/11975]  
Demandant: Corina Coca Calla.  
Procuradora: Pilar Iborra Moreno.  
Demandat: Santos Cristóbal Mamani Menchaca.  
Procurador/a: -  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que en les actuacions de família, divorci contenciós 000889/2017, a instància de Corina Coca Calla representada per la procuradora Pilar Iborra Moreno, contra Santos Cristóbal Mamani Menchaca, en situació de rebel·lia, el 22 de novembre de 2017 s'ha dictat sentència, que en la seua part dispositiva diu així:  
«Estime la demanda formulada per la representació processal de Corina Coca Calla contra Santos Cristóbal Mamani Menchaca, i declare dissolt per causa de divorci el matrimoni format pels esmentats cònjuges, amb tots els efectes legals. Així mateix examinades les actuacions que es troben en interlocutòries, de conformitat amb l'article 94 referit del Codi Civil i en benefici i interés de la filla menor dels litigants, es disposen les mesures següents:  
Exercici exclusiu de la pàtria potestat a favor de la mare Corina Coca Calla.  
Guàrdia i custòdia a favor de la mare Corina Coca Calla.  
Suspensió del règim de visites i comunicació per telèfon o internet amb el pare Santos Cristóbal Mamani Menchaca.  
S'atribueix l'ús del domicili familiar siti al carrer d'Uruguai, número10, València, a la progenitora Corina Coca Calla i als fills d'ambdós Gerson Bryan, Liz Leny i la menor.  
Pensió alimentària: serà a càrrec del pare Santos Cristóbal Mamani Menchaca en favor de la seua filla menor d'edat, i dels seus altres dos fills majors d'edat Gerson Bryan i Liz Leny, i aquesta es fixa en 100 €/mes per cada un dels fills, la qual cosa fa un total de 300 €/mes, quantitat que s'ingressarà en el compte que designe la demandant en els cinc primers dies de cada mes, i que s'actualitzarà conforme a l'Índex de Preus al Consum que publique l'Institut Nacional d'Estadística o organisme que el substituïsca.  
Cada part pagarà les costes processals produïdes a instàncies seues i les comunes a mitges.  
Mode d'impugnació: per mitjà de recurs d'apel·lació davant d'aquest Jutjat, no obstant això, es durà a efecte el que s'ha disposat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 458 de la LEC). Caldrà efectuar la consignació de50 - en la compte del Jutjat 4584-0000-02, número del procediment amb quatre dígits, dos últims números de l'any, a l'oficina Banesto, segons disposa la Llei orgànica 1/2009, de 3 de novembre, i s'acreditarà aquesta consignació, tret del cas d'aquells litigants que tinguen el benefici de justícia gratuïta. En cas de no efectuar-se el dipòsit serà esmenable el defecte en el termini de dos dies, i no s'admetrà a tràmit en cas de no esmenar-lo.  
Aquesta és la meua sentència, que pronuncie, mane i firme.»  
  
Publicació. La sentència anterior va ser donada, llegida i publicada pel jutge o la jutgessa que la va dictar, mentres celebrava audiència pública el mateix dia de la data; com a secretari judicial, en done fe, a València.  
I perquè valga de notificació de forma deguda a Santos Cristóbal Mamani Menchaca, en rebel·lia, s'ometen les dades de la menor, expedisc i firme aquest edicte.  
  
València, 28 de novembre de 2017.- El lletrat de l'Administració de justícia: José Esteban Briz Recio.